Samu Haberin versio Joutsenlaulusta jää julkaisematta Vain elämää -levyllä, jos Hakulinen pitää päänsä.

Suositun Vain elämää -tv-ohjelman ja siihen valitun musiikkikappaleen tekijän välille on kehkeytynyt erikoinen kiista. Asiasta kertoo Hakulista haastatellut Suomen Kuvalehti.

Yö-yhtyeen entinen jäsen Jussi Hakulinen ei halua, että hänen tekemänsä Joutsenlaulua julkaistaan ohjelman jälkeen missään muodossa. Ohjelman tekijät eivät ennen kuvauksia kysyneet Hakuliselta lupaa Joutsenlaulun käyttämiseen ohjelmassa.